আওয়ামী লীগ দলীয় সূত্রমতে, আসনের ব্যাপারে দল একটা হিসাব করে রেখেছে। কিন্তু চূড়ান্ত সিদ্ধান্ত নিতে হলে বিএনপি নির্বাচনে অংশ নেয় কি না এবং বৃহত্তর জাতীয় ঐক্যের ব্যাপারে বিএনপির অবস্থান কি হয়, সে ব্যাপারে নিশ্চিত হয়েই আসনের হিসাবের মীমাংসা করতে চায় দল। কেননা সে ক্ষেত্রে জোট ও নির্বাচনী মিত্র দলের সংখ্যা কম-বেশি হতে পারে। এ জন্য তফশিল ঘোষণার আগে আসন সমঝোতায় যেতে চায় না তারা।